als_Latn dik_Latn sag_Latn
Mourinho e pranon se eleminimi nga Paris Saint Germain është momenti më negativ i sezonit.
Jose Mourinho shikon përpara. Trajneri i Chelseat kërkon që skuadra e tij ta harrojë sa më shpejt eleminimin nga Champions League për t'u fokusuar në kampionat sepse sipas "Special One" i ka të gjitha mundësitë për të trimfuar këtë sezon.
"Besoj se ne do të jemi fituesit e këtij sezoni në Premier League. Kam shumë besim te lojtarët. Ata më kanë dhënë sinjalet e duhura dhe në dhomën tonë të zhveshjes askush nuk ka frikë të flasë. Ata kanë bindjen se do fitojmë. Më e mira që mund të bëjmë në këto momente është suksesi në kampionat. Kanë mbetur edhe 11 ndeshje nga fundi dhe jemi në një pozitë komode. Kemi diskutuar gjatë dhe kapitulli Champions është i mbyllur".
Gjithsesi, Mourinho e pranon se eleminimi nga Paris Saint Germain është momenti më negativ i sezonit. "Kryesojmë kampionatin që prej fillimit edhe pse aktualisht nuk luajmë në nivel të lartë. Kërkoj më shumë nga skuadra edhe pse objektivi im është loja e mirë jo për disa ndeshje por për një periudhë të gjatë kohe. Njerëzit na shikonin si kandidatë për suksesin në Champions pasi luanim shumë mirë por kjo situatë ka ndryshuar disi sepse nuk mund të jemi në nivelet më të larta gjatë gjithë sezonit. Prandaj unë e pranoj se arritëm pikën më të ulët të sezonit, prandaj edhe u eleminuam nga kompeticioni".
als_Latn als_Latn als_Latn als_Latn